मोरारजी देसाई जी के कार्यकाल में चरण सिंह “उप-प्रधानमंत्री” एवम “गृहमंत्री रहे. इसी शासन के दौरान चरण सिंह और मोरार जी देसाई के बीच मतभेद बढ़ गये थे. इसके बाद चरण सिंह ने बगावत कर दी व जनता दल पार्टी छोड़ दी, जिससे मोरारजी देसाई की सरकार गिर गई. कांग्रेस व दूसरी पार्टी के समर्थन से चरण सिंह ने 28 जुलाई 1979 को प्रधानमंत्री पद को संभाला. इस समय इन्हें इन्दिरा गाँधी जैसे दिग्गज नेता बहुत समर्थन दिया. समाजवादी पार्टी और काँग्रेस ने एक साथ समझौता कर शासन किया, पर कुछ वक्त बाद 19 अगस्त 1979 में इन्दिरा ने समर्थन वापस ले लिया और समर्थन के लिए इन्दिरा ने शर्त रखी की, “उनकी पार्टी व उनके खिलाफ़ किये गये मुक़दमें वापस लिए जाये”, पर चरण सिंह के लिए इस शर्त को मानना उनके सिधान्तों के विरुध्द था. इसलिए उन्होंने इस शर्त को स्वीकार नहीं किया और सिधान्तों के विरुध्द न जाकर, समर्थन न मिलने से प्रधानमंत्री के पद से इस्तीफा दे दिया.